มีอะไรกับแฟนโดยการสวมใส่ถุงยางอนามัยค่ะ แต่หลังจากที่เเฟนเสร็จแล้วก็มีการดึงออก และเล่นคลอเคลียกันอีกซักพักค่ะ แต่พอกำลังจะลุกแยกย้ายกันพบว่าถุงยางหลุดอยู่ข้างนอกค่ะ และมีน้ำอสุจิของฝ่ายชายหกออกมาซึมลงไปที่ผ้าปูค่ะ อยากถามมีโอกาสเสี่ยงที่จะตั้งครรภ์มั้ยคะ มีอะไรกันวันที่ 01/9/62 ประจำเดือนของเดือนที่เเล้วมาวันที่ 11/08/62 ค่ะ
สวัสดีค่ะ การมีเพศสัมพันธ์โดยใช้ถุงยางอนามัยนั้น หากมีการหลั่งน้ำอสุจิเกิดขึ้น ก็จะมีโอกาสตั้งครรภ์ได้ประมาณ 2%-18%ส่วนการที่น้ำอสุจิจากถุงยางหกเลอะไปที่ผ้าปูที่นอน ไม่ได้ทำให้เกิดการตั้งครรภ์ได้ค่ะดังนั้น หากถึุงวันที่ 11 ก.ย. แล้วประจำเดือนไม่มา ก็ควรตรวจหาการตั้งครรภ์ดูด้วยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น และอาจใช้ถุงยางอนามัยร่วมไปด้วย เพื่อเพิ่มประสิทธิภาพในการป้องกันการตั้งครรภ์ค่ะ